ddrg/super_eurlex huggingface dataset:
Euroopa Liidu Teataja L 245 , 17/09/1999 Lk 0051 - 0051



Komisjoni otsus, 8. september 1999, selle kohta, kuidas käsitleda käibemaksu tagasimaksmist mittemaksukohustuslastele ja maksukohustuslastele nende käibemaksust vabastatud tegevuse puhul, selleks et rakendada nõukogu direktiivi 89/130/EMÜ, Euratom rahvamajanduse kogutoodangu turuhindadesse arvutamise ühtlustamise kohta (avaldatud numbri K(1999) 2533 all) (EMPs kohaldatav tekst) (1999/622/EÜ, Euratom) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse nõukogu 13. veebruari 1989. aasta direktiivi 89/130/EMÜ, Euratom rahvamajanduse kogutoodangu turuhindadesse arvutamise ühtlustamise kohta, [1] eriti selle artiklit 1, ning arvestades, et: (1) Euroopa rahvamajanduse arvepidamise süsteemis (ESA teine väljaanne) ei ole selgesõnaliselt määratletud, kuidas käsitleda käibemaksu tagasimaksmist mittemaksukohustuslastele ja maksukohustuslastele nende käibemaksust vabastatud tegevuse puhul; (2) rahvamajanduse kogutoodangu turuhindades (RKTth) arvutamiseks direktiivi 89/130/EMÜ, Euratom artikli 1 kohaselt on ESA teise väljaande kohaldamiseks vaja selgitada, kuidas käsitleda käibemaksu tagasimaksmist mittemaksukohustuslastele ja maksukohustuslastele nende käibemaksust vabastatud tegevuse puhul; (3) nõukogu 17. mai 1977. aasta kuuendas direktiivis 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, [2] viimati muudetud direktiiviga 1999/59/EÜ, [3] on määratletud maksukohustuslase, mittemaksukohustuslase ja käibemaksust vabastatud tegevusala mõisted; (4) käesolevas otsuses sätestatud meetmed on direktiivi 89/130/EMÜ, Euratom artikli 6 alusel asutatud komitee arvamusega kooskõlas, ON VASTU VÕTNUD KÄESOLEVA OTSUSE: Artikkel 1 Rahvamajanduse arvepidamise koondnäitajate koostamisel direktiivi 89/130/EMÜ, Euratom rakendamiseks käsitletakse ostmisel käibemaksu tagasimaksmist - mittemaksukohustuslastele, - maksukohustuslastele käibemaksust vabastatud tegevuse puhul ESA teise väljaande alusel jooksvate siiretena (tulujaotuskontol C3) või kapitalisiiretena (kapitalikontol C5), mitte mahaarvamisele kuuluva käibemaksuna. Käesoleva otsuse ühtlustatud kohaldamiseks on mittemaksukohustuslased määratletud kuuenda direktiivi 77/388/EMÜ, Euratom artiklis 4 ja käibemaksust vabastatud tegevusalad loetletud kuuenda direktiivi 77/388/EMÜ, Euratom artiklis 13. Artikkel 2 Artikli 1 sätteid kohaldatakse direktiivi 89/130/EMÜ, Euratom alusel edastatud RKT andmete suhtes alates aastast 1988. Artikkel 3 Käesolev otsus on adresseeritud liikmesriikidele. Brüssel, 8. september 1999 Komisjoni nimel komisjoni liige Yves-Thibault De Silguy [1] EÜT L 49, 21.2.1989, lk 26. [2] EÜT L 145, 13.6.1977, lk 1. [3] EÜT L 162, 26.6.1999, lk 63. --------------------------------------------------
Euroopa Liidu Teataja L 273 , 23/10/1999 Lk 0012 - 0013



Nõukogu otsus, 20. oktoober 1999, millega määratakse nõukogu peasekretariaadi ametisse nimetav asutus või ametiisik (1999/692/EÜ, ESTÜ, Euratom) EUROOPA LIIDU NÕUKOGU, võttes arvesse Euroopa ühenduste ametnike personalieeskirju ja ühenduste muude teenistujate teenistustingimusi, mis on sätestatud nõukogu 29. veebruari 1968. aasta määruses (EMÜ, Euratom, ESTÜ) nr 259/68, [1] viimati muudetud määrusega (EÜ, ESTÜ, Euratom) nr 1238/1999, [2] eriti nimetatud personalieeskirjade artiklit 2 ning nimetatud teenistustingimuste artiklit 6, ning arvestades, et: (1) vastavalt EÜ asutamislepingu artikli 207 lõike 2 esimese lõigule, ESTÜ asutamislepingu artikli 30 lõike 2 esimesele lõigule ning Euratomi asutamislepingu artikli 121 lõike 2 esimesele lõigule, muudetud 1. mail 1999. aastal jõustunud Amsterdami lepinguga, juhatab nõukogu peasekretariaati peasekretär, ühise välis- ja julgeolekupoliitika kõrge esindaja, edaspidi "peasekretär", keda abistab asepeasekretär; (2) nõukogu peasekretariaadi ametisse nimetava asutuse või ametiisiku määramiseks tuleb vastu võtta uus otsus ning kehtetuks tunnistada otsused 63/2/Euratom ja 63/9/EMÜ, [3] ON VASTU VÕTNUD JÄRGMISE OTSUSE: Artikkel 1 Need volitused, mis on antud ametisse nimetavale asutusele või ametiisikule ametnike personalieeskirjadega ning teenistuslepingute sõlmimise pädevust omavale asutusele või ametiisikule ühenduste muude teenistujate teenistustingimustega, kuuluvad nõukogu peasekretariaadi puhul: a) nõukogule seoses peasekretäri ja asepeasekretäriga; b) nõukogule peasekretäri ettepanekul seoses artiklite 1, 13, artikli 15 teise lõigu, artiklite 16, 22, 29, 30, 31, 32, 38, 41, 49, 50, 51, 78, 87, 88, 89 ja 90 kohaldamisega A kategooria 1. järgu ametnike ja muude teenistujate suhtes; peasekretäril on õigus oma ettepaneku tegemise õigus delegeerida asepeasekretärile; c) peasekretärile muudel juhtudel; peasekretäril on õigus oma volitused delegeerida asepeasekretärile. Asepeasekretäril on õigus delegeerida talle peasekretärilt delegeeritud volitused täielikult või osaliselt halduse peadirektorile, kui need on seotud muude teenistujate teenistustingimuste kohaldamisega ja personalieeskirjade kohaldamisega B, C ja D kategooria ametnike suhtes. Ametnike ametisse nimetamiseks ja nende teenistuse lõpetamiseks ning muude teenistujate töösuhetega seoses delegeeritud volitusi delegeerida ei tohi. Artikkel 2 Otsused 63/9/EMÜ ja 63/2/Euratom tunnistatakse kehtetuks. Artikkel 3 Käesolev otsus jõustub selle vastuvõtmise päeval. Artikkel 4 Käesolev otsus avaldatakse Euroopa Ühenduste Teatajas. Brüssel, 20. oktoober 1999 Nõukogu nimel eesistuja T. Halonen [1] EÜT L 56, 4.3.1968, lk 1. [2] EÜT L 150, 17.6.1999, lk 1. [3] Nõukogu 14. mai 1962. aasta otsused, millega määratakse nõukogude sekretariaadi ametisse nimetav asutus või ametiisik (EÜT 5, 16.1.1963, lk 33 ja lk 34). --------------------------------------------------
Euroopa Liidu Teataja L 269 , 19/10/1999 Lk 0017 - 0017



Nõukogu otsus 4. oktoober 1999, Euroopa Ühenduse ja Kambodža Kuningriigi vahelise koostöölepingu sõlmimise kohta (1999/677/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 ja 181 koostoimes artikli 300 lõike 2 esimese lause ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Lepingu artikli 177 kohaselt peab ühenduse arengukoostööalane poliitika toetama arengumaade säästvat majanduslikku ja sotsiaalset arengut, nende tõrgeteta ja järkjärgulist integreerumist maailmamajandusse ja vaesusevastast võitlust nendes maades. (2) Ühendus peab oma eesmärkide saavutamiseks välissuhete valdkonnas kinnitama koostöölepingu Euroopa Ühenduse ja Kambodža Kuningriigi vahel, ON TEINUD JÄRGMISE OTSUSE: Artikkel 1 Ühendus kiidab käesolevaga heaks Euroopa Ühenduse ja Kambodža Kuningriigi vahelise koostöölepingu. Lepingu tekst on lisatud käesolevale otsusele. Artikkel 2 Nõukogu eesistuja edastab lepingu artikliga 21 ettenähtud teate [2]. Artikkel 3 Lepingu artiklis 14 osutatud ühises komitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Luxembourg, 4. oktoober 1999 Nõukogu nimel eesistuja K. Häkämies [1] EÜT C 219, 30.7.1999, lk 189. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 263 , 09/10/1999 Lk 0006 - 0006



Nõukogu otsus, 19. juuli 1999, milles käsitletakse Euroopa Ühenduse ja Iisraeli Riigi vahelist OECD heade laboratooriumitavade põhimõtete ja nende täitmise järelevalve programmide vastastikuse tunnustamise lepingu sõlmimist (1999/662/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lausega ja lõigete 3 ja 4 esimese lõiguga, võttes arvesse komisjoni ettepanekut ning arvestades, et: (1) komisjon pidas oma läbirääkimissuuniste kohaselt läbirääkimisi OECD heade laboratooriumitavade põhimõtete ja nende täitmise järelevalve programmide vastastikuse tunnustamise lepingu üle, mis parafeeriti Brüsselis 16. jaanuaril 1997, ning kõnealune leping tuleks heaks kiita; (2) lepinguga moodustatud ühiskomiteele on ülesandeks tehtud teatavate rakendamise aspektide kohaldamine ning kõnealusele ühiskomiteele on antud volitused eelkõige kahe lisa teatavate osade muutmiseks; (3) on tarvis kehtestada lepingu nõuetekohaseks toimimiseks vajalik sisekord; komisjonil peaks olema volitus teha lepingusse teatavaid tehnilisi muudatusi ja võtta selle rakendamise kohta teatavaid otsuseid, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Iisraeli Riigi vaheline OECD heade laboratooriumitavade põhimõtete ja nende täitmise järelevalve programmide vastastikuse tunnustamise leping. Lepingu ja kooskõlastatud protokolli tekstid on lisatud käesolevale otsusele. Artikkel 2 Nõukogu eesistuja edastab ühenduse nimel lepingu artikliga 16 ettenähtud teate. [1] Artikkel 3 1. Lepingu artikliga 10 ettenähtud ühiskomisjonis esindab ühendust komisjon, keda abistab nõukogu määratud erikomitee. Pärast erikomiteega konsulteerimist esitab komisjon teated, viib läbi konsultatsioonid ja vahetab teavet, esitab taotlused kontrollimiste läbiviimiseks ja kontrollimistel osalemiseks, vastab vajadusel taotlustele vastavalt lepingu ja selle II lisa artikli 3 lõikele 2, artikli 5 lõikele 2, artiklitele 6, 7 ja 9 ning võtab vastu artikli 11 lõigetega 2 ja 3 ning artikli 12 teise lausega ettenähtud otsuse. 2. Ühenduse seisukoha erikomitees seoses I lisa muutmisega, mille kohta tehti otsus vastavalt lepingu artikli 4 teisele lausele ja seoses II lisa muutmisega, mille kohta tehti otsus vastavalt lepingu artiklile 5, võtab komisjon vastu pärast käesoleva artikli lõikes 1 osutatud erikomiteega konsulteerimist. 3. Kõik muud otsused võtab vastu nõukogu komisjoni ettepanekul kvalifitseeritud häälteenamusega. Brüssel, 19. juuli 1999 Nõukogu nimel eesistuja T. Halonen [1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 307 , 02/12/1999 Lk 0061 - 0061



Nõukogu otsus, 22. november 1999, ühenduse osalemise kohta Euroopa Audiovisuaalsektori Vaatluskeskuses (1999/784/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 157 lõiget 3, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades järgmist: (1) Euroopa Nõukogu ministrite komitee 20. märtsil 1997. aastal vastu võetud resolutsioonis (97)4 kinnitati esialgselt ministrite nõukogu 15. detsembri 1992. aasta resolutsiooniga (92)70 loodud Euroopa Audiovisuaalsektori Vaatluskeskuse töö jätkamist. (2) Kõik liikmesriigid on Euroopa Audiovisuaalsektori Vaatluskeskuse liikmed; asjaolu, et ühendust esindab Euroopa Audiovisuaalsektori Vaatluskeskusega suhtlemisel komisjon, ei mõjuta seda, et Euroopa Liidu liikmesriigid võivad olla selles ise esindatud. (3) Nõukogu võttis 26. aprillil 1999 vastu otsuse, millega kehtestatakse ühenduse statistilise teabe infrastruktuur audiovisuaalsektori ja sellega seotud sektorite tööstuses ja turgudel [4] (4) Seepärast tuleb tagada kõnealuse nõukogu otsuse põhjal tehtava töö ja Euroopa Audiovisuaalsektori Vaatluskeskuse töö vastastikune täiendavus. (5) Euroopa Audiovisuaalsektori Vaatluskeskus aitab kaasa ühenduse audiovisuaaltööstuse konkurentsivõime tugevdamisele, parandades tööstusele, eelkõige väike- ja keskmise suurusega ettevõtjatele teabe edastamist ja aidates neil saada turust selgema pildi, ON TEINUD JÄRGMISE OTSUSE: Artikkel 1 Ühendus on Euroopa Audiovisuaalsektori Vaatluskeskuse liige. Artikkel 2 Ühendust esindab vaatluskeskusega suhtlemisel komisjon. Artikkel 3 Eelarvepädevad institutsioonid kinnitavad kehtiva finantsperspektiivi kohaselt assigneeringud, mida on vaja ühenduse finantsosaluseks vaatluskeskuse tegevuseelarves. Artikkel 4 Enne käesoleva otsuse vastuvõtmise aastale järgneva kolme aasta möödumist ja käesoleva otsuse kehtivusaja lõppedes esitab komisjon Euroopa Parlamendile, nõukogule ning majandus- ja sotsiaalkomiteele aruande otsuse rakendamise kohta. Artikkel 5 Käesolevat otsust kohaldatakse kuni selle vastuvõtmise aastale järgneva viienda aasta viimase kuu viimase päevani. Brüssel, 22. november 1999 Nõukogu nimel eesistuja K. Hemilä [1] EÜT C 110, 21.4.1999, lk 14. [2] Arvamus on esitatud 28. oktoobril 1999 (Euroopa Ühenduste Teatajas seni avaldamata). [3] Arvamus on esitatud 22. septembril 1999 (Euroopa Ühenduste Teatajas seni avaldamata). [4] EÜT L 117, 5.5.1999, lk 39. --------------------------------------------------
Euroopa Liidu Teataja L 311 , 04/12/1999 Lk 0001 - 0001



Nõukogu otsus 29. juuli 1999, ühelt poolt Euroopa Ühenduse ja tema liikmesriikide ning teiselt poolt Lõuna-Aafrika Vabariigi vahelise kaubandus-, arengu- ja koostöölepingu ajutise kohaldamise kohta (1999/753/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu esimese ja teise lausega, võttes arvesse komisjoni ettepanekut ning arvestades järgmist: (1) Ühendus ja Lõuna-Aafrika on alustanud menetlust ühelt poolt Euroopa Ühenduse ja tema liikmesriikide ning teiselt poolt Lõuna-Aafrika Vabariigi vahelise kaubandus-, arengu- ja koostöölepingu varaseks kohaldamiseks. (2) Mainitud lepingu ajutine kohaldamine kirjade vahetuse teel sõlmitud lepingu kaudu on vajalik selleks, et luua kuni nimetatud lepingu jõustumiseks nõutavate protseduuride lõpetamiseni ühenduse ja Lõuna-Aafrika vahel ulatuslik koostööraamistik. (3) Seega tuleb kirjade vahetuse teel sõlmitud leping heaks kiita, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks kirjade vahetuse teel sõlmitud leping ühenduse ja Lõuna-Aafrika vahel, mis sätestab ühelt poolt Euroopa Ühenduse ja teiselt poolt Lõuna-Aafrika Vabariigi vahelise kaubandus-, arengu- ja koostöölepingu ühe osa ajutise kohaldamise. Kirjade vahetuse teel sõlmitud lepingu tekst, samuti lepingu tekst on lisatud käesolevale otsusele. Artikkel 2 Lepingu artikli 97 kohaldamise eesmärgil on üks komisjoni liige koostöönõukogus eesistujaks ja esitab ühenduse seisukoha lepingu ajutise kohaldamise perioodil. Koostöönõukogus ühenduse poolt esitatava seisukoha kehtestab nõukogu komisjoni ettepanekul. Artikkel 3 Käesolev otsus avaldatakse Euroopa Ühenduste Teatajas. Brüssel, 29. juuli 1999 Nõukogu nimel eesistuja S. Hassi --------------------------------------------------
Euroopa Liidu Teataja L 344 , 31/12/1999 Lk 0001 - 0001



Nõukogu otsus, 21. detsember 1999, Euroopa Ühenduse ja endise Jugoslaavia Makedoonia Vabariigi vahelise tekstiiltoodetega kauplemise lepingu ajutise kohaldamise kohta (1999/875/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 133 lõiget 2 koostoimes artikli 300 lõike 2 esimese lausega, võttes arvesse komisjoni ettepanekut ning arvestades, et: (1) komisjon on ühenduse nimel pidanud endise Jugoslaavia Vabariigi Makedooniaga läbirääkimisi tekstiiltoodetega kauplemise lepingu üle; (2) käesolevat lepingut tuleks ajutiselt kohaldada alates 1. jaanuarist 2000 kuni selle sõlmimiseks vajaliku menetluse lõpuleviimiseni tingimusel, et ka endine Jugoslaavia Vabariik Makedoonia lepingut ajutiselt kohaldab, ON VASTU VÕTNUD JÄRGMISE OTSUSE: Ainus artikkel Euroopa Ühenduse ja endise Jugoslaavia Vabariigi vahelist tekstiiltoodetega kauplemise lepingut kohaldatakse ajutiselt alates 1. jaanuarist 2000 kuni selle sõlmimiseks vajaliku menetluse lõpuleviimiseni tingimusel, et ka endine Jugoslaavia Vabariik Makedoonia lepingut ajutiselt kohaldab [1]. Lepingu tekst on lisatud käesolevale otsusele. Brüssel, 21. detsember 1999 Nõukogu nimel eesistuja T. Halonen [1] Kuupäev, millest alates lepingut ajutiselt kohaldatakse, avaldatakse Euroopa Ühenduste Teataja C-seerias. --------------------------------------------------
Euroopa Liidu Teataja L 340 , 31/12/1999 Lk 0105 - 0105



Nõukogu otsus, 17. detsember 1999, millega nimetatakse ametisse kaheksa Euroopa Ühenduste Kontrollikoja liiget (1999/872/EÜ, ESTÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 247 lõiget 3, võttes arvesse Euroopa Söe- ja Teraseühenduse asutamislepingut, eriti selle artikli 45 lõiget 3, võttes arvesse Euroopa Aatomienergiaühenduse asutamislepingut, eriti selle artikli 160b lõiget 3, võttes arvesse Euroopa Parlamendi arvamust [1] ning arvestades, et: (1) 9. veebruaril lõpeb järgmiste kontrollikoja liikmete ametiaeg: Patrick Everard, Jørgen Mohr, Antoni Castells, Barry Desmond, Giorgio Clemente, Armindo de Jesus de Sousa Ribeiro, Aunus Salmi ja Jan O. Karlsson; (2) seepärast tuleks teha uued määramised, ON VASTU VÕTNUD JÄRGMISE OTSUSE: Artikkel 1 Käesolevaga määratakse kontrollikoja liikmeteks alates 1. märtsist 2000 kuni 28. veebruarini 2006 (k.a): - Robert Reynders - Jørgen Mohr - Juan Manuel Fabra Valles - Máire Geoghegan-Quinn - Giorgio Clemente - Vítor Manuel da Silva Caldeira - Aunus Salmi - Jan O. Karlsson. Artikkel 2 Käesolev otsus avaldatakse Euroopa Ühenduste Teatajas. Brüssel, 17. detsember 1999 Nõukogu nimel eesistuja K. Hemilä [1] Arvamused on esitatud 16. detsembril 1999 (Euroopa Ühenduste Teatajas seni avaldamata). --------------------------------------------------
Nõukogu otsus 1999/871/EÜ,

21. detsember 1999,

Euroopa Ühenduse ja Ukraina vahelise tekstiiltoodetega kauplemise lepingu muutmist käsitleva Euroopa Ühenduse ja Ukraina vahelise kirjade vahetuse teel sõlmitud kokkuleppe ajutise kohaldamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega,

võttes arvesse komisjoni ettepanekut

ning arvestades järgmist:

(1) komisjon on ühenduse nimel pidanud läbirääkimisi Euroopa Ühenduse ja Ukraina vahelise kirjade vahetuse teel sõlmitud kokkuleppe üle, millega muudetakse Euroopa Ühenduse ja Ukraina vahelist tekstiiltoodetega kauplemise lepingut;

(2) seda kirjade vahetuse teel sõlmitud kokkulepet tuleks 1999. aasta kvootide suurendamist käsitlevaid sätteid arvesse võttes kohaldada ajutiselt kuni selle sõlmimiseks vajalike menetluste lõpuleviimiseni ja tingimusel, et Ukraina seda ka omalt poolt ajutiselt kohaldab,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse ja Ukraina vahel kirjade vahetuse teel sõlmitud kokkulepet, millega muudetakse Euroopa Ühenduse ja Ukraina vahel sõlmitud tekstiiltoodetega kauplemise lepingut, kohaldatakse ajutiselt kuni selle ametliku sõlmimiseni ja tingimusel, et Ukraina seda ka omalt poolt ajutiselt kohaldab. [1]

Kokkuleppe tekst on lisatud käesolevale otsusele.

Artikkel 2

Käesolev otsus avaldatakse Euroopa Ühenduste Teatajas.

Käesolev otsus jõustub Euroopa Ühenduste Teatajas avaldamise päeval.

Brüssel, 21. detsember 1999

Nõukogu nimel

eesistuja

T. Halonen

[1] Ajutise kohaldamise jõustumise kuupäev avaldatakse Euroopa Ühenduste Teataja C-seerias.

--------------------------------------------------
Euroopa Liidu Teataja L 340 , 31/12/1999 Lk 0106 - 0106



Nõukogu otsus 1999/873/EÜ, 17. detsember 1999, Euroopa Majandusühenduse ja Tuneesia Vabariigi vahelise Tuneesiast pärit töötlemata oliivõli ühendusse importimist käsitleva kokkuleppe sõlmimise kohta kirjavahetuse teel EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõikega 2, võttes arvesse komisjoni ettepanekut ning arvestades järgmist: (1) Euroopa Ühendus ja Tuneesia Vabariik on pidanud läbirääkimisi kirjavahetuse teel sõlmitava kokkuleppe üle, et pikendada Tuneesia päritolu töötlemata oliivõli ühendusse importimise kokkuleppeid ajavahemikuks 1. jaanuar kuni 31. detsember 2000, mida näeb ette ühelt poolt Euroopa Ühenduste ja nende liikmesriikide ja teiselt poolt Tuneesia Vabariigi vahelise Euroopa-Vahemere assotsiatsioonilepingu protokolli 1 artikkel 3 [1]; (2) Kokkulepe tuleks ühenduse nimel heaks kiita, ON TEINUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Tuneesia Vabariigi vahel kirjavahetuse teel sõlmitud kokkulepe, mis käsitleb Tuneesiast pärit töötlemata oliivõli importi ühendusse. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 17. detsember 1999 Nõukogu nimel eesistuja K. Hemilä [1] EÜT L 97, 30.3.1998, lk 1. --------------------------------------------------
Euroopa Liidu Teataja L 318 , 11/12/1999 Lk 0020 - 0020



Komisjoni otsus, 16. november 1999, Euroopa Aatomienergiaühenduse (Euratom) ühinemise kohta 1994. aasta tuumaohutuse konventsiooniga (teatavaks tehtud numbri K(1999) 3223 all) (1999/819/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse nõukogu 7. detsembri 1998. aasta otsust, millega kiidetakse heaks Euroopa Aatomienergiaühenduse ühinemine tuumaohutuse konventsiooniga, ning arvestades, et: kõik liikmesriigid on tuumaohutuse konventsiooni osalisriigid; Euroopa Aatomienergiaühendus peaks ühinema tuumaohutuse konventsiooniga, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Aatomienergiaühenduse nimel heaks ühinemine tuumaohutuse konventsiooniga. Konventsiooni tekst ja konventsiooni artikli 30 lõike 4 punkti iii sätete kohane Euroopa Aatomienergiaühenduse deklaratsioon on lisatud käesolevale otsusele. Artikkel 2 Ühinemiskirjad antakse hoiule Rahvusvahelise Tuumaenergiaagentuuri peadirektorile, kes on konventsiooni hoiulevõtja, käesoleva otsuse vastuvõtmisele järgneval päeval. Brüssel, 16. november 1999 Komisjoni nimel komisjoni liige Margot Wallström --------------------------------------------------